
[bookmark: _Toc240428002]ÁLTALÁNOS RENDELKEZÉSEK
A házirend az iskola diákjainak alkotmánya. Rögzíti a jogokat és a kötelességeket, valamint az iskola munkarendjét. Betartása és betartatása iskolánk minden tanulójának és dolgozójának joga és kötelessége!
A Házirendet:
· az iskola igazgatója készíti el,
· és a nevelőtestület fogadja el.
A házirend elfogadásakor, illetve módosításakor a diákönkormányzat és a Szülői Közösség véleményezési jogot gyakorol (Nkt. 25. § (4)). 

[bookmark: _Toc240428003]Jogszabályi háttér
· Ezen házirend, az intézmény Szervezeti és Működési Szabályzatának, az iskola Pedagógiai Programjának rendelkezései alapján készült. Tartalmát a:
· 2011. CXC. törvény a nemzeti köznevelésről, ezen belül az Nkt. 25.§(2), Nkt. 46.§ (1)h)
· és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet határozza meg a függelékben felsorolt jogszabályi előírások figyelembevételével.

A házirend szabályai - mint a törvény felhatalmazásán alapuló iskolai belső jogi normák - kötelezőek az intézménnyel jogviszonyban álló minden személyre, tanulóra, pedagógusra és más alkalmazottra egyaránt.
A házirend elsősorban a tanulókra vonatkoztatva tartalmaz magatartási szabályokat, de egyrészt a pedagógusokra és más alkalmazottakra is tartalmazhat (például a helyiséghasználat rendjének meghatározásakor, vagy a jogorvoslati és kapcsolattartási szabályokban), másrészt a tanulókra vonatkozó házirendi előírásokat a pedagógusoknak és más iskolai dolgozóknak is alkalmazni kell.
A házirend eligazítást nyújt a közösségi viselkedés szabályaiban, melyek betartása zökkenőmentessé teszi a munkát, hatékonyabbá a tanulást. Követendő értékrendet állít fel az iskola tanulói számára. 
Az osztályfőnökök minden tanév első osztályfőnöki óráin megismertetik tanítványaikkal a Házirend szövegét, és megismertetik őket azokkal a szabályokkal, amelyek a tanulói jogokkal foglalkoznak. 
A Házirend tudomásulvételét a tanulók aláírásukkal is jelzik. 
A Házirend egy példányát a beiratkozáskor a szülőnek, tanulónak át kell adni, érdemi változásáról a szülőt, s a tanulót tájékoztatni kell. 

Azokban az oktatási és nevelési kérdésekben, amelyek ebben a házirendben nem szerepelnek, a vonatkozó törvények és egyéb jogszabályok, valamint a tantestületi határozatok a mérvadók. A tanulókat közvetlenül érintő tantestületi határozatokat időben nyilvánosságra kell hozni. A tanuló, kiskorú esetén törvényes képviselője a beiratkozás tényével kötelezi magát a házirend betartására.

Az intézmény adatai
· neve: Gubányi Károly Általános Iskola
· OM: 201192
· székhelye: 	2721 Pilis, Kossuth L. út 30 
· (telephelyei):	2721 Pilis, Széchenyi u. 26.
	2721 Pilis, Széchenyi u. 28. 
	2721 Pilis, Szabadság tér 1.
	2721 Pilis, Dózsa Gy. u. 33
· felügyeleti szerve: Monori Tankerületi Központ

Az iskola nagyobb tanulói közösségei
A tanulók nagyobb csoportjának minősül az azonos évfolyamra járó tanulók összessége.
A tanulók nagyobb közösségét közvetlenül érintő döntések meghozatala előtt az iskolavezetés kikéri a Diákönkormányzat véleményét, javaslatát.
Személyi és területi hatálya:
1. A Házirend betartása minden tanulóra, a tanulók szüleire, a pedagógusra, az iskola valamennyi alkalmazottjára és az intézmény valamennyi épületére érvényes. Előírásainak megszegése a Házirendben meghatározottak szerinti fegyelmező intézkedést von maga után.
2. A Házirend előírásai azokra az iskolai és iskolán kívüli, az iskola által szervezett programokra is vonatkoznak, amelyeket a pedagógiai program alapján az iskola szervez, és amelyen ellátja a tanulók felügyeletét.

[bookmark: _Toc240428004]Diákjogok és kötelességek gyakorlásával kapcsolatos szabályok
[bookmark: _Toc240428005]A tanulók jogainak gyakorlása
Az alábbi jogosultságok minden tanulót megilletnek a tanulói jogviszony alapján. Az iskolába beiratkozott tanulók a 2011. CXC. Köznevelési törvényben meghatározott jogaikat csak az iskolai tanév megkezdésétől, ill. a beíratás napjától gyakorolhatják.

[bookmark: _Toc240428006]Felvétel, átvétel
A tankötelezettség teljesítésének megkezdésére vonatkozóan, az általános iskolai felvétel, a tanulói jogviszony keletkezéséről a 20/2012. (VIII. 31.) EMMI rendelet 22-es és 23-as pontja rendelkezik.
A beiskolázás során az iskolába felvételt kérő gyermekekről az igazgató a jogszabályok előírásainak megfelelően dönt.
Ha az általános iskola nem tudja teljesíteni az összes felvételi kérelmet, sorsolás útján dönt. Amennyiben sorsolásra van szükség, azt az iskola előre meghirdetett időpontban, nyilvánosan, az igazgató, az igazgatóhelyettesek, az alsós munkaközösség-vezető és az SzK képviselője jelenlétében bonyolítja le.
Igazgatói teendő, ha a leendő elsős tanuló tartózkodási helye nem a nevelési-oktatási intézmény körzetében van: Az iskola igazgatója értesíti a hivatalt és a kötelező felvételt biztosító iskola igazgatóját, ha olyan tanköteles tanulót vett fel vagy át, akinek lakóhelye, ennek hiányában tartózkodási helye nem a nevelési-oktatási intézmény körzetében van.
[bookmark: _Toc240428007]Egyéni munkarend
[bookmark: _heading=h.3dy6vkm]Ha a tanuló egyéni adottsága, sajátos helyzete indokolja, és a tanuló fejlődése, tanulmányainak eredményes folytatása és befejezése szempontjából előnyös, a tankötelezettség teljesítése céljából határozott időre egyéni munkarend kérelmezhető. A szülő, nagykorú tanuló esetén a tanuló a kérelmet a tanévet megelőző június 15-ig nyújthatja be a felmentést engedélyező szervhez. Ezen időpontot követően csak abban az esetben nyújtható be kérelem, ha a tankötelezettség iskolába járással történő teljesítését megakadályozó körülmény merül fel. Jogszabályban meghatározott esetben az egyéni munkarendet biztosítani kell. 
[bookmark: _Toc240428008]Felmentés iránti kérelem
Az értékelés, minősítés alóli esetleges felmentést az iskola igazgatója adja, a szülő kérelme és a nevelési tanácsadó illetve a szakértői és rehabilitációs bizottság javaslata alapján. A felmentett tanuló az órát köteles látogatni.
[bookmark: _Toc240428009]Tantárgy, foglalkozás választásának, módosításának rendje
A tanuló jogosult arra, hogy a helyi tantervben szereplő nem kötelező (választható) tantárgyak közül válasszon.
Minden év május 20-ig dönthet a tanuló, hogy milyen szabadon választható órán vesz részt, melyik egyház által szervezett hit- és erkölcstan órán vagy kötelező etika órán kíván részt venni.
A tanuló választhat a tanulható idegen nyelvek közül, amennyiben a humán-erőforrás rendelkezésre áll. 
Ha a tanulót felvették a szabadon választható tanítási órára, a tanítási év végéig, vagy ha a tanítási év vége előtt befejeződik, az utolsó tanítási óra befejezéséig köteles azon részt venni. 
A hitoktatásra történő jelentkezés az egyház képviselőjénél történik, az iskola lehetőségeihez mérten órarendhez kapcsolódóan minden tanévben biztosítja a tantermet. 
A tanórán kívüli foglalkozásokra minden tanév elején szeptember 15-ig, és a második félév elején lehet jelentkezni.
[bookmark: _Toc240428010]Az elektronikus naplóhoz való hozzáférés módja
A tanulók osztályzatait, igazolt és igazolatlan mulasztásait, késéseit, továbbá dicséreteit és elmarasztalásait a pedagógusok a digitális naplóban rögzítik. A szülők és a diákok számára az iskola jogosultságot ad az előbbiekben felsorolt adatok megtekintéséhez az interneten keresztül, amelyhez jelszavas védelmet biztosít.
A hozzáférés módjáról és a jelszavakról a szülő - kérésének megfelelően – az iskolában személyesen, illetve írásban a tanuló közvetítésével az osztályfőnöktől kaphat tájékoztatást. A felsős tanulók külön hozzáférést kapnak a kréta naplóhoz, melyet az osztályfőnöktől kapnak meg és az iskolatitkár generálja.
A szülőket írásbeli kérésükre, a tanuló érdemjegyeiről, illetve a rá vonatkozó bejegyzésekről a Kréta rendszerből nyomtatott dokumentum formájában legfeljebb havonta egyszer tájékoztatjuk.
[bookmark: _Toc240428011]Érdemjegyek és osztályzatok rögzítése az elektronikus naplóban
A magatartás és szorgalom értékeléseket az osztályfőnök rögzíti a Kréta naplóban, az adott hónap végét követő első hét folyamán.
Az érdemjegyeket és osztályzatokat az adott szaktanár rögzíti a Kréta naplóban, az érdemjegy megszerzését követő 2 napon belül.
[bookmark: _Toc240428012]Az iskolai élettel kapcsolatos tájékoztatás rendje
A faliújság bejegyzéseket az osztályfőnök rögzíti.
[bookmark: _Toc240428013]Napközis, tanulószobai, egész napos iskolai ellátásra irányuló kérelem beadása, elbírálása
A köznevelési törvény előírásainak megfelelően, – ha a szülők igénylik – az iskolában tanítási napokon a délutáni időszakban 1-4. évfolyamon napközi otthonos ellátást, ha a személyi feltételek adottak, az 5-8. évfolyamon tanulószobát biztosítunk valamennyi igénylő tanuló számára. 
A Köznevelési Törvény előírásainak megfelelően alsó évfolyamon egy osztályban egész napos iskolai oktatást folytatunk, amennyiben az adott tanévben a szülők ezt igénylik és a személyi feltételek is adottak hozzá.
A napközi otthonba tanévenként előre minden év májusában, illetve első évfolyamon a beiratkozáskor kell jelezni – külön írásbeli kérelem formájában. Indokolt esetben a szülő tanév közben is kérheti gyermeke napközi otthonos elhelyezését. 
A napköziből való kimaradást írásban kell kérni, erre engedélyt az illetékes igazgatóhelyettes adhat. A napköziből való kimaradás leghamarabb a bejelentést követő hónap első munkanapjától lehetséges.
Amennyiben a napközis vagy tanulószobai csoportok létszáma meghaladná a közoktatási törvényben előírt létszámot, a felvételi kérelmek elbírálásánál előnyt élveznek azok a tanulók,
a) akiknek felvételét jogszabály elrendeli,
b) mindkét szülője dolgozik, illetve a szülő egyedül neveli,
c) akik felvétele szociálisan indokolt.
[bookmark: _Toc240428014]Tanulói érdekképviselettel összefüggő jogok
[bookmark: _Toc240428015]Diákkörök
a) Az iskolában diákkörök működhetnek: szakkör, énekkar, művészeti csoport, sportkör.
b) A diákkörök létrehozására javaslatot tehet az iskola igazgatójának az adott tanévet megelőző tanév végéig bármely tanuló, szülő, pedagógus, diákönkormányzat, szülői közösség vezetősége. A javasolt diákkör létrehozásáról a minimális létszám megléte esetén a tantárgyfelosztás és az éves munkaterv elfogadásakor az igazgató dönt.
c) A diákkört pedagógus, esetleg az iskola által felkért nagykorú személy vezetheti.
d) Amennyiben a tanuló jelentkezik a diákkörbe, annak tevékenységében az adott félév végéig köteles részt venni, ellenkező esetben a tanórákról való távolmaradásának igazolására vonatkozó szabályok szerint kell eljárni.
[bookmark: _Toc240428016]Diákönkormányzat
a) A tanulók és a tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik.
b) A Diákönkormányzat tevékenységét az osztályokban megválasztott felső tagozatos küldöttekből álló vezetőség irányítja.
c) A Diákönkormányzat tevékenységét az iskola igazgatója által megbízott nevelő segíti, képviseletükben eljár.
d) Képviseletét a diákönkormányzatot segítő nevelő látja el, és egyben ő felelős a Diákönkormányzatot megillető javaslattételi, véleményezési, egyetértési jogok érvényesülésének biztosításáról.
A tanulók joga, hogy választott képviselők útján véleményt nyilvánítsanak a tanulók nagyobb közösségét érintő kérdésekben, véleményezési jogukat gyakorolják, közösségi érdekeket szolgáló javaslatot tegyenek a diákképviselőkön keresztül vagy a pedagógusoknak.
A tanulók iskolai döntéshozatalban való részvételi joga, annak módjai a Diákönkormányzat Szervezeti és Működési Szabályzatában kerül megfogalmazásra.
A tanuló egyéni problémáival az iskola bármely alkalmazottjához fordulhat.

[bookmark: _Toc240428017]A diákproblémák feltárásának módjai
[bookmark: _Toc240428018]Alapelvek
a) A tanulót hátrányos megkülönböztetés ügyének intézése, hivatali eljárás során vagy azt követően nem érheti.
b) A tanulót ért, vagy vélelmezett sérelmek feltárásakor valamennyi érintett számára biztosítani kell a véleménynyilvánítás lehetőségét.
c) A tanulót vagy képviselőjét teljes körűen tájékoztatni kell jogairól, lehetőségeiről.
d) A tanuló konfliktusait, sérelmének rendezését lehetőleg keletkezésének szintjén kell megoldani (pl. osztályközösség).
e) Lehetőség szerint a problémák megoldását az iskola szervezetén belül kell megoldani.

A tanuló személyes ügyei, otthoni problémái, iskolai konfliktusai megoldásához segítséget kérhet
Iskolán belül:
a) attól a pedagógustól, akiben leginkább megbízik,
b) osztályfőnökétől,
c) pedagógusaitól,
d) Diákönkormányzattól,
e) igazgatóhelyettestől,
f) igazgatótól,
g) iskolapszichológustól
h) pedagógiai asszisztenstől
i) védőnőtől
j) iskolai szociális segítőtől
Iskolán kívül:
a) szülőtől, gondozótól, gondviselőtől, törvényes képviselőtől
b) más meghatalmazottól.
[bookmark: _Toc240428019]Problémakezelés módjai
a) négyszemközti megbeszélés,
b) feltáró, egyeztető beszélgetés, érintettek meghallgatása szakértők bevonásával
c) diákönkormányzat bevonása,
d) családlátogatás, szülők behívása,
e) igazgatói beszélgetés,
f) gyermekjóléti szolgálat bevonása.
Amennyiben a gyermek sérelmét nem sikerül megnyugtatóan rendezni, a fenntartótól jogorvoslatot kérhet.

[bookmark: _Toc240428020]Jogorvoslat a döntések, intézkedések ellen
A tanuló képviseletére szülője, gondozója vagy más meghatalmazottja jogosult.
A tanuló képviselője az intézmény döntése, intézkedése ellen kérelmet nyújthat be, minden esetben az iskola igazgatójához, kérelmében a kifogásolt döntés megjelölésével.
[bookmark: _Toc240428021]Iskolai gyermekvédelem
Amennyiben az iskola a tanulókat veszélyeztető okokat pedagógiai eszközökkel nem tudja megszüntetni, segítséget kér a gyermekjóléti szolgálattól.
Minden tanév kezdetekor az osztályfőnök írásban tájékoztatja a szülőket, hogy a gyermek és ifjúságvédelmi feladatok ellátásáért ki a felelős.
[bookmark: _Toc240428022]Offline és online bántalmazás (bullying és cyberbullying) megelőzése
Iskolánk elkötelezett az iskolai agresszió és a kortársbántalmazás (bullying) megelőzésében és kezelésében. A tudatos bántalmazó cselekvéssor, legyen szó fizikai, verbális, pszichológiai vagy online formáiról intézményünkben nem megengedett és a bullying minden esetben következményekkel jár. A hatékony megelőzés és fellépés érdekében intézményünk kidolgozta és elfogadta a Bántalmazáskezelési Protokollt, amely a Házirend mellékletében olvasható.
[bookmark: _Toc240428023]Rendszeres egészségügyi felügyelet és ellátás biztosítása, igénybevételi jogok
Az iskolában az egészségügyi ellátás megszervezése a fenntartó által megkötött megállapodás alapján történik.
A tanulók rendszeres egészségügyi felügyeletének és ellátásának rendjét (szűrővizsgálatokat) az intézmény Szervezeti és Működési Szabályzata tartalmazza.
A tanulók szüleit az intézmény által szervezett egészségügyi vizsgálatról legkésőbb az azt megelőző napon tájékoztatni kell.
Amennyiben a szülő nem kívánja, hogy gyermeke a vizsgálaton részt vegyen, erről szóló kérését az osztályfőnökhöz címezve, írásban kell bejelentenie.
A vizsgálatokon az iskola felügyeletet biztosít.
Amennyiben a pedagógus a tanulón betegség tüneteit észleli, szükség esetén azonnal értesíti a szülőt. Ez esetben a beteg tanuló csak felnőtt kíséretében hagyhatja el az épületet.

[bookmark: _Toc240428024]A tanulók kötelességei, jogai
[bookmark: _Toc240428025]A tanuló kötelessége
A tanuló:
· tartsa be a tanórai és tanórán kívüli foglalkozásokon az iskola helyiségeinek használati rendjét, az iskola szabályzatainak előírásait, 
· tartsa tiszteletben az intézmény vezetőit, pedagógusait, alkalmazottait, valamint tanulótársait, és emberi méltóságukat, jogaikat ne sértse,
· vegyen részt a tanórákon, a kötelező és a választott foglalkozásokon, tanítási foglalkozásról való mulasztását igazolja, a tananyagot maradéktalanul pótolja,
· rendszeres munkával és fegyelmezett magatartással tegyen eleget - képességeinek megfelelően - tanulmányi kötelezettségének,
· fegyelmezett magatartásával járuljon hozzá az iskola jó hírnevéhez, 
· biztosítsa a tanuláshoz szükséges külső feltételeket: csend, rend, fegyelem, 
· a tanuláshoz szükséges felszerelést (pl.: tanórai felszerelés) hozza magával, 
· az iskola helyiségeit, berendezéseit előírásszerűen használja, állagát megóvja, az előírásoknak megfelelően kezelje a rábízott, az oktatás során használt eszközöket, védje az iskola felszereléseit, létesítményeit, a kulturált környezetet. A szándékos rongálás fegyelmi és kártérítési eljárást von maga után. 
· védje saját és társai egészségét, értékeit, ruházatát, felszereléseit, 
· tartsa be a tűzvédelmi és balesetvédelmi szabályokat
· az iskola területén talált tárgyakat adja le az iskolatitkári irodában, vagy a nevelői szobában,
· az iskolában tiszta, ápolt, kulturált külsővel, a helyhez, az általános iskolai életkorhoz, alkalomhoz illő, időjárásnak megfelelő öltözékben jelenjen meg. Ne viseljen balesetveszélyes ruhadarabokat (pl. magas sarkú papucs).
· tartózkodjon mind ruházatban, mind hajviseletben a szélsőségektől, ápoltan, haj-, köröm- és arcfestés nélkül jelenjen meg az iskolában, piercing, műköröm, műszempilla viselete nem a korosztálynak megfelelő,
· a tanuló az iskolai ünnepélyeken ünnepélyes, az alkalomhoz illő, egységes jellegű ruhában jelenjen meg, ill. az osztályfőnökkel megbeszéltek szerint öltözködjön fel,
· fegyelmezett magatartást tanúsítson a tanítási órákon, rendezvényeken, ünnepségeken, az iskola által szervezett programokon, 
· a részére meghatározott feladatok elvégzésével hozzájáruljon környezete rendben tartásához, 
· az iskolában előforduló balesetet az ügyeletes tanárnak vagy az osztályfőnöknek azonnal kötelessége jelenteni, 
· kötelessége a balesetveszélyes tárgyakra, eszközökre és gépekre az illetékes tanár, illetve személy figyelmét felhívni, 
· kötelessége a munkavédelmi szabályokat és előírásokat betartani,
· kötelessége a közlekedési szabályokat, a társas együttlét szabályait betartani. 
· Az intézményben szelektív módon történik a keletkezett papír, kommunális hulladék, az üveg, elem gyűjtése. Ennek szabályait, kereteit folyamatosan megismertetjük a gyerekkel. 

[bookmark: _Toc240428026]A tanulónak TILOS:
· durva szavakat használni, szeszes italt fogyasztani, dohányozni, bármilyen szerencsejátékot űzni,
· tilos behozni az iskolába bármilyen pirotechnikai, illetve tűzgyújtó eszközt, szeszesitalt, energiaitalt, kábítószert, napraforgómagot illetve tökmagot, rágógumit, valamint hanghordozó, kihangosító eszközöket, 
· súlyos büntetést, illetve fegyelmi úton való áthelyezést vagy kizárást vonhat maga után az iskolában vagy az iskolán kívül tanúsított szándékos durvaság, agresszív magatartás, súlyos testi sértés, valamint a mások adatvédelmi jogait sértő felvételek készítése és közzététele.
· Ha egy tanuló bizonyíthatóan (szándékosan vagy gondatlanságból) szennyezést okoz az iskola területén (pl. szemét eldobása, étel-ital kiborítása, firkálás, egyéb környezetszennyezés), köteles az általa okozott szennyezést saját maga, haladéktalanul megszüntetni és a tiszta állapotot helyreállítani. A helyreállítási kötelezettség megtagadása, illetve az ismétlődő, szándékos szennyezés fegyelmező intézkedést vagy fegyelmi eljárást von maga után.
· Az iskola épületében vagy területén kívül szervezett valamennyi foglalkozáson, rendezvényen tilos dohányozni, energiaitalt, szeszesitalt, kábítószert fogyasztani.
Energiaital fogyasztása esetén a soron következő fegyelmi fokozatban részesül.
Dohányzás, szeszesital és kábítószer fogyasztás esetén a tanuló fegyelmező és fegyelmi büntetése: 
· Első esetben igazgatói írásbeli intés
· Ismétlődés esetén fegyelmi büntetés

[bookmark: _Toc240428027]Tiltott és használatában korlátozott tárgyak
· A 245/2024. (VIII.8.) Korm. rendelet meghatározza a tiltott tárgyak körét, melyet a tanulónak az iskolába behozni szigorúan tilos. Ezek a következők:
· szúró-, vagy vágóeszköz, illetve bármilyen a közbiztonságra veszélyes tárgy,
· a 18. életévét be nem töltött személy részére nem értékesíthető termék, azaz bármilyen dohányáru, elf-bar, e-cigaretta, stb…. A Kormányrendelet megszegése fegyelmezési fokozatot és rendőrségi feljelentést von maga után. A tiltott tárgyat elveheti a tanulótól az igazgató, az iskola pedagógusa, illetve az iskolaőr. Ezek a tárgyak az iskolában kerülnek megőrzésre a továbbiakban.
· A 245/2024. (VIII.8.) Korm. rendelet meghatározza a használatában korlátozott tárgyak körét, melyek iskolába hozatala szigorú feltételekhez kötött. 
· telekommunikációs eszközök – különösen a mobiltelefonok –, 
· a kép- vagy hangrögzítésre alkalmas eszközök, 
· az internetelérésre alkalmas okoseszközök.
Javasoljuk, hogy a diákok ne hozzanak magukkal az iskolába ebbe a kategóriába tartozó tárgyakat. 
Amennyiben mégis behozzák, azt/azokat a rendelet értelmében le kell adniuk az az intézménybe érkezést követően. A használatában korlátozott tárgyat az iskola közösségi terében elhelyezett tárolószekrénybe kötelesek elhelyezni a tanulók.  A szekrény kulcsát az utolsó tanórát, szakköri órát követően kapják vissza a diákok az órát tartó pedagógustól.
Ha arra utaló információ merül fel, hogy a tanuló a nevelési-oktatási intézmény területén tiltott tárgyat vagy használatában korlátozott tárgyat engedély nélkül tart birtokában, akkor a szabályok betartását az igazgató, bármely pedagógus, valamint a nevelő-oktató munkát közvetlenül segítő munkakörben foglalkoztatott alkalmazott jogosult ellenőrizni, azzal, hogy
a) elsősorban felszólítja a tanulót a tárgy átadására, amennyiben felszólítás ellenére a tárgyat nem adja át,
b) felszólítja a tanulót annak igazolására, hogy a tiltott tárgy nincs a birtokában, felszólítja a tanulót arra, hogy ürítse ki táskáját, tornazsákját, zsebeit.

Ha a tanuló a tiltott tárgyat vagy a használatában korlátozott tárgyat engedély nélkül birtokában tartja a tanítás vagy a délutáni foglalkozás időtartama alatt, 
a) azt a tanulótól a pedagógus átveszi.
b) értesíti
· a nevelési-oktatási intézmény rendjének fenntartásában közreműködő személyt, iskolaőrt
· tiltott tárgy esetén az általános rendőri szervet és
· a tanuló szülőjét.
Az Nkt. 24. § (4) bekezdés b) pontja szerinti esetben a birtoklásra és használatra vonatkozó engedélyezést az igazgató vagy a pedagógus végzi a tanulmányi rendszerben, azzal, hogy rögzíti
a) a birtoklás és a használat célját,
b) az engedély érvényességének időtartamát (tanóra, foglalkozás, tanítási év), továbbá
c) a birtokolható tárgyat.

Az igazgató egészségügyi okokból adhat egész tanévre szóló engedélyt.
A pedagógus szakmai, pedagógiai célból adhat engedélyt tanítási órára/napra. Az engedélyeket a Kréta naplóban kell rögzíteni az adott napon.
[bookmark: _Toc41032170][bookmark: _Toc240428028]A tanulók jogai
· az adottságainak, képességeinek, érdeklődésének, életkorának megfelelő nevelésben és oktatásban részesüljön, 
· tanítóitól, tanáraitól, osztályfőnökétől tájékoztatást kapjon tanulmányi eredményéről, magatartásáról 
·  egy nap maximum 2 témazárót írjon, a témazáró időpontját 1 héttel előbb ismerje, 
· dolgozatát 10 munkanapon belül értékelve visszakapja, 
· az óra és a foglalkozások végét jelző csengetés után a szünetet az iskola szabályainak betartásával töltse el, 
· emberi méltóságát iskolai környezetében se érje sérelem, ne részesüljön testi fenyítésben, megalázó büntetésben vagy bánásmódban, illetőleg magánéletébe – családi élet, lakás, levelezés stb. - történő törvénytelen beavatkozásban, 
·  tájékoztatást kapjon az őt érintő kérdésekről, és hozzájusson a jogai gyakorlásához szükséges információkhoz, megismerje az iskola pedagógia programját és a helyi tanterv követelményeit, 
·  az érdemjegyeit az osztályzást követően megismerje, 
·  szakkörön, sportkörön, tanulmányi versenyeken, sportversenyeken részt vegyen, ezek létrejöttét kezdeményezze, 
·  kérelmére a jogszabályokban meghatározott eljárások szerint független vizsgabizottság előtt számot adhat tudásáról, 
· joga van felmentést kérni a Nevelési Tanácsadó javaslata alapján. A felmentési jogával mindaddig élhet, míg felszerelését rendszeresen elhozza, házi feladatait elkészíti, részt vesz a számára javasolt fejlesztő foglalkozásokon. Fentiek elmulasztása esetén a felmentő határozat érvényét veszti, 
·  választhat diákönkormányzati képviselőt, illetve választható annak képviselőjének, valamint minden egyéb tanulóközösségi tisztségre, 
· egyéni ügyeivel, gondjaival, problémáival tanáraihoz, osztályfőnökéhez, vagy az iskola vezetőjéhez forduljon, 
· az emberi méltóság tiszteletben tartásával szabadon véleményt nyilvánítson, javaslatot tegyen, 
· diákérdekeket érintő döntések meghozatalában képviselője útján részt vegyen.
[bookmark: _Toc240428029]A hetes feladatai
a) A heteseket az osztályfőnök jelöli ki. Ha a hetes hiányzik, helyettese a névsorban utána következő tanuló lesz.
b) Az órát tartó pedagógus 5 percet meghaladó késését jelenti az igazgatónak, illetve az igazgatóhelyettesnek.
c) A hetes kötelessége az óra elején jelenteni a hiányzókat az órát tartó tanárnak.
d) Kicsengetéskor szellőztetés, táblatörlés, krétáról történő gondoskodás.
e) A tanteremben található növények locsolása, gondozása.
f) A tanítás végén gondoskodik a tanterem tisztán, rendben történő elhagyásáról (szemetes kiürítése, ablak becsukása, villany leoltása).
g) A hetes kötelessége továbbá bármely rendbontás, fegyelmezetlenség jelentése a pedagógusnak, osztályfőnöknek.
h) A hetesi kötelezettség elmulasztása esetén annak súlyosságától függően az osztályfőnök dönt a fegyelmi büntetés módjáról, ill. példamutató munkavégzéskor a jutalmazásról.

[bookmark: _Toc240428030]Diákügyelet
A tanítási órák közötti szünetekben a diákügyeletesek segítik az ügyeletes nevelő munkáját - az osztályfőnök útmutatása alapján.

[bookmark: _Toc240428031]Intézményi ünnepek, rendezvények szabályai
a) Valamennyi tanuló köteles az iskolában tartott szervezett ünnepek megemlékezésein, a hagyományőrző rendezvényeken részt venni.
b) Indokolt esetben a tanuló távolmaradását az osztályfőnök engedélyezi.
c) A tanulók évnyitó és évzáró ünnepélyen fehér blúzt, inget és sötét szoknyát illetve nadrágot viseljenek.
d) Köteles környezetében, rendezvények előtt, után - pedagógus felügyelete mellett - a helyiség illetve terület rendbetételéről gondoskodni, az iskola tisztaságát megtartani.
[bookmark: _Toc240428032]Iskola által szervezett a pedagógiai program végrehajtásához kapcsolódó iskolán kívüli rendezvényeken elvárt tanulói magatartás.
Az iskolán kívüli, nem rendszeres elfoglaltságot jelentő tanórán kívüli foglalkozásokról (mozi, múzeum, kirándulás stb.) a pedagógus a szülőket a Kréta naplón keresztül írásban tájékoztatja a helyszínről és az időpontról a program megvalósulása előtt minimum egy héttel.
a.) elvárt tanulói magatartás
· tisztelettudó viselkedés társaikkal, tanáraikkal
· kulturált magatartás
· az intézmény jó hírnevéhez méltó viselkedés
· megfelelés a felügyeletet ellátó pedagógusok utasításainak
b.) a rendezvényeken a tanulók, valamint a pedagógusok számára tilos
· dohányzás
· szeszes ital fogyasztása
· kábító és bódító szerek fogyasztása (energiaital fogyasztása)
· alkohol vagy bódítószer által befolyásolt állapotban való megjelenés
c.) amennyiben a tanuló önmagára és társaira is veszélyes magatartást gyakorol tanórai és/vagy tanórán kívüli időben, a pedagógus dönthet úgy, hogy megvonja a diák részvételi jogát az osztályprogramról, kirándulásról. Erről a szülőt legkésőbb a program kezdete előtt három nappal a Kréta naplón keresztül írásban értesíti.
[bookmark: _Toc240428033]Az iskolai munkához nem kapcsolódó tárgyak elhelyezésének, bejelentésének szabályai
Az iskola területére csak az oktatást szolgáló eszközöket szabad behozni. Minden más tárgy behozatala külön igazgatói, illetve osztályfőnöki engedéllyel történhet.
Indokolatlanul sok pénzt, értéktárgyakat a tanuló csak saját felelősségére hozhat magával, ezek eltűnése esetén az iskola semmilyen felelősséget nem vállal.
Az iskolába mobiltelefont, tabletet, okosórát a tanóra védelme érdekében csak kikapcsolt állapotban szabad bevinni, s azt a tanítás kezdete előtt megőrzésre leadni. A leadott készüléket a tanuló a tanítási nap végén, illetve iskolából való távozása előtt visszakapja. Amennyiben bármelyik tanuló visszaél a telefon, tablet használatával, abban az esetben fegyelmi vétséget követ el, melynek következménye a készülék elvétele és a következő fegyelmi fokozat beírása.  Az elvett tárgyat csak a tanítási nap végén adjuk vissza. A behozott eszközökért az iskola felelősséget nem vállal.
A társadalmi tulajdon megbecsülése és védelme, az egyéni tulajdon tiszteletben tartása minden tanulóra nézve kötelező.
A tantermekben elhelyezett készülékeket önállóan a tanulók nem kapcsolhatják be, nem működtethetik.
A kerékpárt és a rollert az iskola területén csak tolni lehet és azt a kijelölt tárolóban kell lezárva tartani.
A kerékpárokért, rollerekért az iskola felelősséget nem vállal.
A tanuló a közlekedési eszközt a kijelölt tárolóhelyen köteles elhelyezni, és azt csak az iskolából való távozáskor veheti újra magához.
Értékeinek védelméről mindenkinek saját magának kell gondoskodnia (pl. nagyobb pénzösszeg vagy személyes vagyontárgy: lakáskulcs, igazolvány, pénztárca vagy elektronikai berendezések). Az értéktárgyak őrzéséért és eltűnéséért az iskola nem vállal felelősséget csak abban az esetben, ha azt a tanuló tanítás előtt megőrzésre leadta.

[bookmark: _Toc240428034]A tankönyvellátás iskolán belüli szabályai
[bookmark: _Toc240428035]A tankönyvek biztosítása a tanulók és pedagógusok számára
A diákok számára a tankönyvek ingyenesek. A tartós tankönyveket az iskolai könyvtár állományából biztosítjuk a diákok és a pedagógusok részére. A tankönyvrendelést – a munkaközösségek véleményének kikérésével – az igazgató által megbízott tankönyvfelelős készíti el. Az igazgató tájékoztatja a szülőket a megrendelt tankönyvek köréről, lehetővé teszi, hogy a tankönyvrendelést a szülői közösség véleményezze. Az igazgató és a tankönyvfelelős megküldi a tankönyvrendelési adatokat a fenntartónak egyetértő nyilatkozat beszerzése céljából. A kölcsönözhető tankönyvek jegyzékét az iskolai könyvtárban helyezzük ki minden tanév szeptember 15-ig.
[bookmark: _Toc240428036]Tankönyvek elvesztése, rongálás esetén szükséges intézkedések
Az iskolai könyvtárból kölcsönzött tankönyvek a tantárgy tanulásáig a tanulónál maradhatnak, azonban minden tanév végén legkésőbb az utolsó tanítási napig köteles az iskolai könyvtárba visszajuttatni. Amennyiben a tanuló a tanulmányait javító- vagy osztályozóvizsga letételével folytathatja, a könyvtári könyvek leadási határideje a javító- osztályozóvizsga napja.
Amennyiben a tanuló iskolát vált, a könyvtárból kölcsönzött tartós tankönyv(ek)et köteles visszaadni. A tanuló a támogatásként kapott ingyenes tankönyvet köteles megőrizni és azt rendeltetésszerűen használni. Az iskolai tulajdonú tankönyv esetén meg kell téríteni a tankönyv árát, ha az elvész.
Nem kell megtéríteni a munkatankönyv, munkafüzet rendeltetésszerű használatából származó értékcsökkenést.

[bookmark: _Toc240428037]Az iskolai munkarendhez kapcsolódó szabályok
[bookmark: _Toc240428038]Az iskola NYITVATARTÁSA
[bookmark: _heading=h.2bn6wsx]Az iskola szombaton, vasárnap és munkaszüneti napokon zárva van. A szokásos nyitvatartási rendtől való eltérésre csak az igazgató adhat engedélyt eseti kérelmek alapján.
Az iskola a tanulók számára 700- 1800 óráig tart nyitva. Az iskola a szervezett foglalkozások idején felül - a nyitvatartási időben – pedagógus felügyeletet nem biztosít.
[bookmark: _Toc240428039]Az iskola működés rendje
A tanítás 800 órakor kezdődik. Az osztályokban legalább heti egy napon lehetőség szerint 7:45 és 8:00 óra között ráhangolódás történhet.
A tanórák 45 percesek, a szünetek időtartama 15 perc. Kivétel az 5. órát követő szünet, amely 10 perces.
Tanítási idő: 800-1340 
Az egész napos iskolai oktatásban résztvevő osztályok napi beosztása az osztályban tanító két osztályfőnök tantárgyfelosztásának megfelelően zajlik. A tanórák 800-1600-ig a tanulók terhelhetőségének megfelelően zajlanak, melyeket úgynevezett szabad foglalkozások egészítenek ki. A tanórák időtartama a tanulók figyelmének figyelembevételével alakul. 
A tanórák és szünetek rendje:
	Óra	Becsengetés	Kicsengetés
	1.	800	845
	2.	900	945
	3.	1000	1045
	4.	1100	1145
	5.	1200	1245
	6.	1255	1340
Az első szünetet a tanulók a tanteremben töltik. A tantermek rendjére az iskolaépületben ügyeletet ellátó pedagógusok felügyelnek. Az iskolai étkezésben részesülő tanulók a kijelölt helyen tízóraiznak felügyelet mellett.
A többi szünetet a tanulók jó időben az udvaron, rossz idő esetén a folyosón vagy a tanteremben töltik - az ügyeletet ellátó nevelő utasítása szerint.
A tanulók legkésőbb a tanítás kezdete előtt 15 perccel érkeznek meg az iskolába. Jó idő esetén az udvaron, rossz idő esetén a tanteremben/aulában gyülekeznek.
A tanítás ideje alatt az iskolaépületek a tanítási órák, a tanulók és a vagyon védelme érdekében zárva vannak.
Az iskola épületében az iskolai dolgozókon és a tanulókon kívül csak a hivatalos ügyeiket intézők tartózkodhatnak (szerelők, látogatók, büfés, terembérlők). 
A tanórák ideje alatt a tantermekbe bemenni, onnan valakit kihívni csak az igazgató vagy helyettese engedélyével lehet.
Tanítási idő alatt a tanulók csak az osztályfőnök, az igazgatóhelyettesek, vagy az igazgató engedélyével hagyhatják el az iskola épületét.

Délutáni csengetési rend:
Óra		Becsengetés		Kicsengetés 
7. 		1350 			1435
8. 		1440 			1525
9. 		1530 			1615
Tanórán kívüli foglalkozások (szakkör, korrepetálás, énekkar, érdeklődési kör) 1245-1600 óráig tarthatók, ettől eltérni csak igazgatói engedéllyel lehet. A foglalkozás kezdete előtt a tanórán kívüli foglalkozás helyszínén kell várni a foglalkozást tartó pedagógust.
Egyes, nem rendszeres elfoglaltságot jelentő tanórán kívüli foglalkozások (mozi, múzeum, kirándulás) igénybevételéért részvételi díjat kell fizetni. Az erre szóló tájékoztatást a szervező tanár a tanuló és a szülő részére köteles megadni Kréta üzeneten keresztül.
A napközis munkarend közvetlenül a tanórai foglalkozások végéhez kapcsolódóan kezdődik, rendjét a házirend külön pontban szabályozza.
A talált tárgyakat a titkárságon, illetve a Szabadság téri épületben a portán kell leadni.
A tanulók hivatalos ügyeinek intézése a kijelölt időpontokban történik, melyről az intézmény a faliújságon, az irodák ajtaján hirdetményben, illetve az iskola honlapján tájékoztatja a tanulókat, szüleiket.
A szülőket a szülői értekezletekről, fogadóórákról, a nyílt nap időpontjáról tájékoztatni kell.
A szülő ezen túlmenően előzetes időpont-egyeztetés után, rendkívüli esetben az óraközi szünetekben, tanítás előtt, illetve után felkeresheti a pedagógust. A szülők az igazgatót és igazgatóhelyetteseket fogadóóráikon, illetve előzetes időpont-egyeztetés után ezen kívül is felkereshetik. Az intézmény a fogadóórák időpontjáról a szülőket tájékoztatja.
Az iskolai munkarend zavartalan biztosítását segíti az Ügyeleti szolgálat.
Pedagógus ügyelet 730-tól 800 óráig, valamint az óraközi szünetben biztosított.
Tanulói ügyelet az óraközi szünetekben biztosított. 
A napi ügyeletet az igazgatóhelyettes szervezi.

[bookmark: _Toc240428040]A tanuló távolmaradásának igazolására vonatkozó szabályok
[bookmark: _Toc240428041]Az igazolás rendje
A tanuló köteles a tanítási órákról és az iskola által szervezett rendezvényekről való távolmaradását az alábbi időtartamra vonatkozó szabályok szerint 3 munkanapon belül igazolni.
Nem számít hiányzásnak, ha a tanuló az iskola pedagógusa által kísért tevékenységen (pl. sport- vagy tanulmányi verseny, díjkiosztó) vesz részt és ezért marad távol a tanítási óráról. Az ilyen tevékenységet, valamint az azon részt vevő tanulók névsorát a napló megjegyzés rovatában kell nyilvántartani.
Félévenként 5 munkanapot a szülő, gondviselő igazolhat a Kréta naplón keresztül.
A tanuló számára előzetes távolmaradási engedélyt a szülő írásban kérhet az igazgatótól, az iskola honlapján megtalálható formanyomtatvány kitöltésével. A döntés során figyelembe kell venni a tanuló tanulmányi előmenetelét, magatartását, addigi mulasztásainak számát és indokait. A kikérőt az osztályfőnökön keresztül kell eljuttatni az iskola igazgatójához 5 munkanappal az első hiányzási nap előtt. Az igazgató döntése alapján a tanuló hiányzása a kikérés időtartamára igazoltnak minősül.
A 3 munkanapnál rövidebb időtartamú kikérést a tanuló osztályfőnöke is engedélyezheti tanévenként legfeljebb 2 alkalommal. E kikérést is írásban kell megtenni Az egy óráról történő kikérést is tanéveként legfeljebb 2 alkalommal engedélyezzük. 
Amennyiben a tanuló betegség miatt hiányzik, illetve a szülő már igazolt az adott félév során 5 munkanapot, akkor a mulasztás igazolása a mulasztást követő 3 munkanapon belül orvosi igazolással történhet.
Egyéb hiányzások igazolása hivatalos okirattal történhet:
a) rendőrségi igazolással,
b) bírósági igazolással,
c) gyámhatósági igazolással,
d) egyéb hivatalos igazolással.
e) iskolai igazolás: nyolcadik évfolyamos tanulók egy tanítási évben legfeljebb 3 alkalommal pályaválasztási célú rendezvényen igazoltan vehetnek részt vagy pályaválasztási céllal maradhatnak távol feltéve, ha a részvételről a szervező intézmény által kiállított igazolást hoznak.  Amennyiben a diák tanulmányi vagy sportversenyen képviseli az intézményt, úgy hiányzását hivatalos távollétként igazolja az osztályfőnök.
[bookmark: _Toc240428042]Az igazolatlan óra és ezzel kapcsolatos szabályok
· Ha a tanuló igazolatlan mulasztása egy tanítási évben eléri a tíz órát, az iskola igazgatója értesíti a gyermekjóléti szolgálatot.
· Az értesítést követően a gyermekjóléti szolgálat és az iskola intézkedési tervet készít, amelyben a mulasztás okának feltárására figyelemmel meghatározza a tanulót veszélyeztető és az igazolatlan hiányzást kiváltó helyzet megszüntetésével, a tanulói tankötelezettség teljesítésével kapcsolatos, továbbá a gyermek, a tanuló érdekeit szolgáló feladatokat. 
· Ha a tanköteles tanuló igazolatlan mulasztása egy tanítási évben eléri a harminc órát, az iskola a mulasztásról ismételten tájékoztatja a gyermekjóléti szolgálatot, amely közreműködik a tanuló szülőjének az értesítésében. 
· Ha a tanköteles tanuló igazolatlan mulasztása egy tanítási évben eléri az ötven órát, az iskola igazgatója haladéktalanul értesíti a gyermekjóléti szolgálatot, a tanuló tényleges tartózkodási helye szerint illetékes gyámhatóságot, az általános szabálysértési hatóságot és a kormányhivatalt. 
[bookmark: _Toc240428043]Késések és ezzel kapcsolatos eljárás
A késés a becsengetés utáni beérkezést jelenti az órára. A későn érkező tanulót későnek, a késés időtartamának megjelölésével írja be a tanár. 
A késések ideje egy tanéven belül összeadódik, így amennyiben eléri a 45 percet, igazolatlan órának minősül.
[bookmark: _Hlk79734020]A késő tanuló köteles az órára bemenni, de azt nem zavarhatja. Bejárók esetén a közlekedési okok miatti késés igazolható. Napközben csak az iskolai kötelességteljesítés, vagy egészségügyi ok miatti késés igazolható. 

[bookmark: _Toc240428044]Az osztályozó- és javítóvizsgával kapcsolatos szabályozások
Osztályozó vizsgát tehet: 
· a tankötelezettségét egyéni munkarendben folytató tanulónak minden tantárgyból osztályozó vizsgát kell tennie félévkor és év végén. 
· a valamely tanórának több mint 30%-áról hiányzó tanuló vagy a 250 órát vagy annál többet mulasztó tanuló, akinek teljesítménye tanítási év közben a mulasztás miatt nem volt érdemjeggyel értékelhető, ha a tantestület a vizsgát javasolja. 
· az a tanuló, aki tanulmányait előzőleg külföldön folytatta, és a vizsga szükséges a megfelelő osztályba soroláshoz.
A nevelőtestület az osztályozóvizsga engedélyezését megtagadhatja, ha tanuló igazolatlan mulasztásainak száma meghaladja a húsz tanórát és az iskola eleget tett a törvényben meghatározott értesítési kötelezettségének.
A tanuló, kiskorú esetén törvényes képviselője egyéni írásbeli kérelme alapján a szorgalmi idő vége előtt legkésőbb 1 hónappal jelezheti, hogy osztályozóvizsgát kíván tenni valamely tantárgyból.
Az osztályfőnök az osztályozó vizsgára jelentkezők és kötelezettek névsorát leadja az iskolavezetésnek.
A vizsga előre rögzített időpontban, vizsgabizottság előtt zajlik. Az időpontot 2 héttel a vizsga előtt ismerteti a diákkal az igazgatóhelyettes. Az előzetes felkészüléshez a diák témaköröket kap tanárától. 
Javítóvizsgák: a tanév utolsó hetében, augusztusban, beosztás szerint zajlanak. A vizsgák írásbeli, szóbeli és gyakorlati részből állnak.  A vizsgák mindig bizottságok előtt zajlanak. 
Javítóvizsgát tehet a vizsgázó, ha
a) a tanév végén – legfeljebb három tantárgyból – elégtelen osztályzatot kapott,
b) az osztályozóvizsgáról, a különbözeti vizsgáról számára felróható okból elkésik, távol marad, vagy a vizsgáról engedély nélkül eltávozik.
A végső eredményt a bizottságok és valamennyi érintett jelenlétében a feladattal megbízott igazgatóhelyettes hirdeti ki.  Valamennyi vizsga esetén a szaktanárok kötelesek témakörjegyzéket biztosítani a felkészüléshez. 

[bookmark: _Toc240428045]Az iskola helyiségeinek, létesítményeinek használati rendje
A tanulók érkezéskor és távozáskor a felső tagozaton a Luther téri, alsó tagozaton a Szabadság téri, a Széchenyi utcai telephelyen a Széchenyi utcai bejáratot vehetik igénybe.
A tantermek, szaktantermek, informatikai terem, szertárak, raktárak ajtaját a használati időn túl tanítási időben is zárva kell tartani. A helyiségeket szaktanárok nyitják, zárják, tanulók csak pedagógus felügyelet mellett tartózkodhatnak itt.
A használatra kiadott kulcsokat nyilvántartásba kell venni. Valamennyi helyiség kulcsa megtalálható a titkárságon.
A tornaterem rendjéért a beosztás szerint ott tartózkodók tartoznak felelősséggel.
Az alsó és felső tagozat közötti beosztást a Tornatermi Rend tartalmazza.
A délutáni foglalkozások céljára a délutáni terembeosztás szerint kijelölt helyiségek pedagógus jelenléte mellett vehetők igénybe.
A menza biztosítja a tanulók ebédeltetését. Igénybe vehető minden tanítási napon 1145-1400 óráig.
Egyéb rendelkezések
Folyosók: Rossz idő esetén a gyülekezés, az óraközi szünetek eltöltését biztosítja.
Az elhelyezett hirdetőtáblák, faliújságok kezelése a Diákönkormányzat valamint a pedagógiai asszisztensek feladata.
Udvarok: A tanulók az épületekhez tartozó udvart használják gyülekezéskor, szünetek idején.
Szertárak: Tanulók csak szaktanár kíséretével léphetnek be.
Könyvtár: Kölcsönzési időben az iskola valamennyi beiratkozott tanulója igénybe veheti.

[bookmark: _Toc240428046]A tanulókat védő, óvó, baleset-megelőzési előírások
A tanulók az iskolában szervezett bármely foglalkozáson csak nevelői felügyelet mellett vehetnek részt.
Az iskola épületét tanítási idő alatt elhagyni engedély nélkül nem lehet.
A telephelyekre történő átvonulás csak nevelői kísérettel történhet.
Az eszközök, helyiségek, létesítmények rendeltetésszerű használatát az első tanítási napon az osztályfőnökök első órában, a szaktanárok évente egy alkalommal oktatják. Kirándulások, intézménylátogatások, táborozások előtt a tanulók szintén oktatásban részesülnek, melyet írásban dokumentál az oktatást végző pedagógus.
A Szabadság térre járó tanulókat - a szülő írásbeli kérésére - pedagógus kíséri át a 4. számú főútvonalon.
A tanulók felelősek önmaguk és társaik testi épségének megóvásáért. A tanulók ön-és közveszélyes tárgyakat az iskola területére nem hozhatnak be.
Az intézmény évközi rendezvényei zártkörűek. A fegyelmi fokozatban részesült tanulók belépésének lehetőségéről a nevelőtestület jogosult határozni. Volt diákok a nevelőtestület előzetes engedélyével vehetnek részt az évközi rendezvényeken.
A nyilvános helyen tartott rendezvények rendjének biztosításához a Polgárőrség segítségét kell igénybe venni (megállapodás alapján).
Amennyiben a tanuló balesetet észlel, köteles azonnal értesíteni a hozzá legközelebb lévő felnőtt alkalmazottat.
A szülő kötelezettsége, hogy a nevelési-oktatási intézménnyel tanulói jogviszonyban álló, cselekvőképtelen vagy korlátozottan cselekvőképes fokozott kockázatú allergiás betegséggel diagnosztizált gyermeke fokozott figyelmet igénylő egészségi állapotáról és a megteendő sürgősségi intézkedésekről a beiratkozással egyidejűleg vagy a diagnózis ismertté válását követően haladéktalanul tájékoztassa a nevelési-oktatási intézményt.
A szülő köteles gondoskodni arról, hogy az életmentő gyógyszert a gyermek, tanuló mindig magánál tartsa. A szülő által kiváltott autoinjektort az intézményben helyezzék el. A lejárt szavatosságú autoinjektor cseréjéről a szülő köteles gondoskodni, amennyiben az intézmény más tanuló életmentésére használta fel az autoinjektort, úgy annak pótlása az intézmény feladata.
[bookmark: _Toc240428047]A testnevelésórákra, edzésekre (sportfoglalkozásokra) vonatkozó külön szabályok
· A tanuló a tornateremben csak pedagógus felügyeletével tartózkodhat.
· A sportfoglalkozásokon a tanulóknak – az utcai (iskolai) ruházata helyett – sportfelszerelést (pl.: tornacipő, edzőcipő, póló, trikó, tornanadrág, tornadressz, melegítő) kell viselniük.
· A sportfoglalkozásokon a tanulók nem viselhetnek karórát, gyűrűt, nyakláncot, karkötőt, lógó fülbevalót. A tanuló köteles - balesetveszély miatt – a hosszú hajat összefogni.
· Amennyiben többször előfordul, hogy a tanuló nem hoz a testnevelésórára felszerelést, felvesszük a kapcsolatot a Családsegítő Szolgálattal, hogy mielőbb orvosoljuk a problémát. 

[bookmark: _Toc240428048]A napközi otthon rendje
A napközi otthon minden tanítási napon 1145-1630 óráig működik.
A foglalkozások 1500-ig tartanak, ennél korábban csak a szülő írásbeli kérésére hagyhatják el diákok a napközit.
Az étkezés felnőtt felügyelete mellett történik. 

[bookmark: _Toc240428049]Menzarend
A menzára jelentkezni írásban, az előző tanév végén június 15-ig lehet, az előre kiadott jelentkezési lapon.
Amennyiben a szülő gyermeke ebédeltetésének megszüntetését kéri, annak tényét írásban kell jeleznie. 

[bookmark: _Toc240428050]A tanuló által előállított alkotás, érték vagyoni joga 
Szervezett iskolai foglalkozásokon a tanulók által előállított termék (érték) az iskola tulajdonát képezi. Ha az iskola értékesíti a tanuló által előállított terméket (tárgyi vagy szellemi), akkor a bevételből a tanuló által hozzáadott értékkel arányos juttatás illeti meg a tanulót. Ilyen esetben a tanulókkal a díjazásra vonatkozóan külön megállapodást kell kötni.

[bookmark: _Toc240428051] A Házirend különös rendelkezései járványügyi készenlét idejére hagyományos munkarend mellett.
A nemzeti köznevelésről szóló 2011. évi CXC. törvény (továbbiakban: Nkt.) 46. § (1) bekezdés e.) és h.) pontjával összhangban: 
A tanuló köteles az alapvető személyi higiénés szabályokat betartani. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot.
A köhögési etikett betartása mindenki számára kötelező: könyökhajlatba való köhögés, papírzsebkendő használata köhögéskor, tüsszentéskor, majd a használt zsebkendő szemeteskukába dobása és alapos kézmosás, kézfertőtlenítő használata.  
A közösségi terekben (folyosó, udvar, büfé, mosdók) védőmaszk használata mindenki számára kötelező, a tanórákon viselése lehetséges, de nem kötelező. A maszknak az orr- és szájnyílást egyaránt takarnia kell. 
Tanuló csak akkor mehet az intézménybe, ha az érkezéskor mért testhőmérséklete nem haladja meg az országos tisztifőorvos által meghatározott mértéket.
A tanulók, a pedagógusok és a technikai személyzet számára az aktuálisan érvényes egészségügyi és járványügyi szabályok betartása kötelező. 

[bookmark: _Toc240428052]A tanulók jutalmazása
Azt a tanulót, aki tanulmányi munkáját képességeihez mérten kiemelkedően végzi, aki kitartó szorgalmat, vagy példamutató közösségi magatartást tanúsít, illetve hozzájárul az iskola jó hírnevének megőrzéséhez, az iskola dicséretben részesíti, illetve jutalmazza. Az iskola ezen túlmenően jutalmazza azt a tanulót, aki
a) eredményes kulturális tevékenységet folytat,
b) kimagasló sportteljesítményt ér el,
c) a közösségi életben tartósan jó szervező és irányító tevékenységet végez.
[bookmark: _Toc240428053]A jutalmazás formái
a) Szaktanári dicséret,
b) Napközis nevelői dicséret,
c) Osztályfőnöki írásbeli dicséret,
d) Igazgatói dicséret,
e) Nevelőtestületi dicséret,
[bookmark: _Toc240428054]Kiemelt elismerési formák
A kiemelkedő eredménnyel végzett együttes munkát, az egységes helytállást tanúsító tanulói közösséget csoportos dicséretben és jutalomban lehet részesíteni.
Az egyes tanévek végén a kitűnő eredményt elérő tanulók az iskolai intézménytől oklevelet és könyvjutalmat kapnak.
A 8 évig kitűnő, jó magatartású tanuló külön jutalomban részesül.


[bookmark: _Toc240428055]Egyéb elismerési formák
a) Háziversenyek (tanulmányi, művészeti, sport) I-III. helyezettjei - osztályfőnöki, szaktanári írásbeli dicséret.
b) Körzeti versenyek (tanulmányi, művészeti, sport) I. helyezettjei - igazgatói dicséret, II-III. helyezettjei - szaktanári dicséret.
c) Megyei versenyek I-VI. helyezettjei - igazgatói dicséret.
d) Országos versenyek I-X. helyezettjei - tantestületi dicséret.
e) Dicsérő oklevél kiemelkedő sporteredményekért.

[bookmark: _Hlk79734096][bookmark: _Toc240428056]Fegyelmező intézkedések
Azt a tanulót, aki
a) tanulmányi kötelezettségeit folyamatosan nem teljesíti, vagy
b) Házirend előírásait megszegi, vagy
c) igazolatlanul mulaszt, vagy
d) fegyelmi vétséget követ el
az iskola büntetésben részesíti, megadva annak a lehetőségét, hogy a fegyelmi vétségét (súlyosságtól függően) jóvá tegye.
A fokozatok megállapításánál a javító, nevelő szándékot tekintjük alapvetőnek, mindenkor figyelembe véve a tanulók életkori sajátosságait, a cselekedetek szándékos jellegét. A hanyagságból adódó igazolatlan mulasztások megakadályozását fő feladatunknak tekintjük.
Fegyelmező és fegyelmi intézkedéseket a Házirend megsértése miatt az osztályfőnök, az igazgató, ill. a nevelőtestület szabhat ki. A büntetés kiszabásánál figyelembe kell venni a cselekmény súlyát, hatását a többi tanulóra, a tanuló körülményeit, a tanuló személyiségét.
A büntetésnél be kell tartani a fokozatosság elvét. Ettől az elvtől csak súlyos esetekben tekinthet el az iskola.
Kirívóan súlyosnak tekintjük mások testi épségéhez, emberi méltósághoz való jogának megsértését; a kirekesztést, bármiféle fizikai vagy lelki erőszakot, a zaklatást, mások jó hírének rontását, akár diákkal, akár pedagógussal szemben; különösen súlyosnak tartjuk ezt, ha ez figyelmeztetés ellenére is megismétlődik, vagy csoportosan követik el. Ugyanilyen megítélés alá esik, ha a diákok engedély nélkül hagyják el az iskola épületét. Ezek a cselekmények első alkalommal is a legsúlyosabb fegyelmi büntetést vonják maguk után.
Közösségellenes cselekmény elkövetése esetén: 
A tanuló az iskola pedagógusa vagy más alkalmazottja ellen irányuló közösségellenes, vagy azzal fenyegető cselekményt követ el, ha az iskolai, közösségi együttélés szabályaival alapvetően ellentétes magatartást tanúsít, amely sérti az iskola helyi normáit és a nevelési-oktatási folyamatban résztvevő tanulók és pedagógusok alapvető érdekeit. 
Megelőzésének elvei: 
· a tanulók helyes magatartásra történő nevelése
· a közösségellenes magatartás jellemzőinek megismertetése a tanulókkal
· a közösséghez tartozás érzésének elősegítése, felelősségvállalás a közösségért
· a tanulók tájékoztatása a szigorúbb következményekről 
Ha a tanuló közösségellenes, vagy azzal fenyegető cselekményt hajt végre, az esetet ki kell vizsgálni, melynek elvei a következők:
· a vizsgálatot körültekintően, részrehajlás nélkül kell lefolytatni
· a vizsgálatra 3 fős bizottságot kell alakítani
· a vizsgálat során meg kell hallgatni az érintett tanulót, pedagógust/alkalmazottat, és az érintett közösség tanulóit
· a vizsgálat lefolytatásáról és annak megállapításairól feljegyzést kell készíteni
· a vizsgálat eredményéről tájékoztatni kell az érintett tanulót és szülőt, az érintett pedagógust/alkalmazottat
· az eredményt az érintett közösséggel ismertetni kell hasonló cselekmények megelőzése céljából
Az elbírálás elvei:
· amennyiben a tanuló nem közösségellenes, vagy azzal fenyegető cselekményt hajtott végre, úgy a megfelelő fegyelmező intézkedésben részesül
· amennyiben a tanuló által elkövetett cselekmény szabálysértési vagy büntetőjogi felelősség hatálya alá tartozik, a szükséges hatósági bejelentést haladéktalanul meg kell tenni
· amennyiben a tanuló bizonyíthatóan közösségellenes, vagy azzal fenyegető cselekményt hajtott végre, számára a következő fegyelmi büntetések szabhatók ki a súlyosság mértékétől függően: igazgatói figyelmeztetés, intés, megrovás;
· súlyos vagy ismételt közösségellenes, vagy azzal fenyegető cselekmény elkövetése esetén fegyelmi eljárás lefolytatása.
A vizsgálat megállapításai alapján az igazgató dönt a megfelelő büntetésről. 
Alkalmazandó intézkedések:
· a sértett/alkalmazott haladéktalanul jelenti az igazgatónak a cselekményt
· az igazgató 3 fős bizottságot hoz létre, melynek tagjai az igazgató, vagy helyettese, a tanuló osztályfőnöke/osztálytanítója/napközis nevelője/szaktanára, és a gyermekvédelmi felelős.
· a bizottság a vizsgálat során meghallgatja az érintett feleket, az érintett tanuló meghallgatásán a szülő is jelen lehet
· a bizottság 5 munkanapon belül elvégzi a vizsgálatot, melyről írásbeli feljegyzést készít
· a bizottság javaslatot tesz a fegyelmi intézkedésre, melyről az igazgató dönt
· a kiszabott büntetést a bizottság szóban közli az érintett tanulóval és szülővel, az érintett alkalmazottal/pedagógussal/az érintett közösséggel
· a vizsgálatról készített feljegyzést az iskola irattárában kell elhelyezni
Ha a vizsgálat során bizonyíthatóan kiderül, hogy nem az érintett tanuló követte el a közösségellenes, vagy azzal fenyegető cselekményt, akkor az ellene folytatott eljárást azonnal meg kell szüntetni. 
[bookmark: _Toc240428057]Az iskolai büntetések formái
a) Szaktanári figyelmeztetés,
b) Napközis nevelői figyelmeztetés,
c) Osztályfőnöki írásbeli figyelmeztetés,
d) Osztályfőnöki intés,
e) Osztályfőnöki megrovás,
f) Igazgatói figyelmeztetés,
g) Igazgatói intés,
h) Igazgatói megrovás,
i) Nevelőtestületi figyelmeztetés,
j) Fegyelmi eljárás.
Az iskolai büntetések kiszabásánál a fokozatosság elve érvényesül, amelytől a vétség súlyától függően el lehet térni. Kiemelten súlyos fegyelmi vétségnek számít a fizikai erőszak alkalmazása bárkivel szemben, az ilyen viselkedés intézményünkben nem elfogadható. Az erőszakosan fellépő tanulókat eltanácsoljuk az iskolából. 
A tanuló súlyos kötelezettségszegése esetén a büntetési fokozatok betartásától el kell tekinteni, a tanulóval szemben fegyelmi eljárás indítható.
A fegyelmi eljárást a Köznevelési törvényben előírt eljárásrend alapján kell lefolytatni, a kiszabható fegyelmi büntetések a Köznevelési törvénnyel összhangban hozhatók.
A tanuló gondatlan vagy szándékos károkozása esetén a tanuló szülője a magasabb jogszabályokban előírt módon és mértékben kártérítésre kötelezhető.
A tanuló fegyelmi vétsége esetén a részére biztosított szociális kedvezményt, juttatást büntetési céllal elvonni nem lehet.
A jutalmazásokat, illetve büntetéseket a magatartási és szorgalom osztályzatok megállapításánál figyelembe kell venni, és attól csak a nevelőtestület határozata alapján lehet eltérni. A jutalmazások, büntetések minden esetben az e-naplóba beírásra kerülnek.
[bookmark: _heading=h.19c6y18]Az iskola – az osztályfőnök útján, a szülői értekezlet keretein belül – az értékelésre, osztályzásra vonatkozó irányelveket, valamint a jutalmazási és büntetési fokozatokat a tanév elején a gyermekekkel és a szülőkkel ismerteti. 




[bookmark: _Toc240428058]A tanulók, szülők fizetési kötelezettségével összefüggő szabályok
[bookmark: _Toc240428059]Az étkezési térítési díj befizetés és visszafizetés rendje
Az étkezési térítési díjak változásáról az iskola írásban értesíti a szülőt.
Az étkezési díj befizetése az Önkormányzat által kiadott csekken történik, melynek befizetési határideje: a tárgyhónapot megelőző hónap 10. napja. Aki a fizetést nem teljesíti a megadott időpontig, az étkezést a következő munkanaptól nem veheti igénybe.
Az ebéd lemondása, illetve újbóli kérése a konyhai rendelés átfutási ideje miatt a bejelentéstől számított két munkanap múlva érvényesíthető.
Az Önkormányzat a túlfizetést a tárgyhónapot követő hónapban jóváírja.

[bookmark: _Toc240428060]Szociális és normatív kedvezmények, támogatásokhoz kapcsolódó szabályok
A jogszabályban meghatározott kedvezményekre történő igény érvényesítésére csak a központi jogszabályokban előírt feltételek megléte esetén, illetve az erről szóló igazolás bemutatásával kerül sor.
Egyéb, szociális rászorultság alapján járó kedvezményeket az iskola nem tud biztosítani, minden ez irányú kérelmet a fenntartó felé kell benyújtani.

[bookmark: _Toc240428061] Záró rendelkezések
[bookmark: _Toc240428062]A Házirend hatályba lépése
A Gubányi Károly Általános Iskola Házirendjét a nevelőtestület 2026. augusztus 28. napján tartott ülésén elfogadta, az eljárásról szóló jognyilatkozatokat záradékban rögzítették.
[bookmark: _Toc240428063]A nyilvánosságra hozatal rendje
Az iskola a Házirendet az intézmény honlapján / az iskola hirdetőtábláján kifüggeszti, illetve minden tanuló és szülője számára - beiratkozáskor, továbbá annak érdemi változása esetén, az osztályfőnök útján - a tanév elején átadja.
Az érvényes Házirendről az osztályfőnökök szóban is minden tanév elején az első osztályfőnöki órán tájékoztatják a tanulókat, mely tájékoztatás tényét bejegyzik a naplóba.
Az osztályfőnökök minden tanév első szülői értekezletén tájékoztatják az intézmény Házirendjéről a szülőket.
A Házirendről fogadóórákon bárki tájékoztatást kérhet az iskola igazgatóhelyetteseitől, illetve az osztályfőnököktől.

Az újonnan elfogadott vagy módosított házirend előírásairól minden osztályfőnöknek tájékoztatnia kell 
· a tanulókat osztályfőnöki órán, 
· alsó tagozaton a tanév első napján 
· a szülőket szülői értekezleten, 
· a szülői szervezet képviselőit szülői közösségi értekezleten. 

[bookmark: _Toc240428064]A Házirend felülvizsgálati rendje
A Házirend felülvizsgálatára elsősorban a központi jogszabályi változások miatt kerülhet sor.
A Házirend módosítását kezdeményezheti:
a) a fenntartó,
b) a nevelőtestület legalább egynegyede,
c) az iskola igazgatója,
d) a szülői közösség,
e) az iskolai Diákönkormányzat.

A Házirendet ötévente kötelező felülvizsgálni. Amennyiben öt éven belül történik olyan jogszabályi változás, amely érinti a dokumentumban foglaltakat, abban az esetben a jogszabályi változásnak megfelelően szükséges a felülvizsgálatot elvégezni. 

[bookmark: _Toc240428065]Melléklet
[bookmark: _Toc240428066]Szabályzat az offline és online bántalmazás (bullying és cyberbullying) megelőzésére és kezelésére
Az Alaptörvényben és a 2011. évi CXC. törvény a nemzeti köznevelésről című törvényben foglalt alapvető jogok és szabadságok tiszteletben tartása és védelme céljából, különös tekintettel a köznevelési intézményekben tanulók méltóságának, testi és szellemi fejlődésének védelmére, valamint nevelésük erkölcsi megerősítésére, a Gubányi Károly Általános Iskola a következő szabályzatot fogadja el, elítélve a bántalmazás minden formáját, s minden módon elősegítve annak megelőzését, kezelését, valamint az elszenvedett sérelmek kompenzálását.
A szabályzat hatálya kiterjed:
a 20/2012. (VIII.31.) EMMI rendelet 1.§-ban meghatározott szereplőkre:
(1) az intézmény valamennyi tanulójára, azok szüleire, törvényes képviselőire, valamint a nevelőtestület minden tagjára és a nevelési-oktatási intézmény minden alkalmazottjára, továbbá az említett személyekkel az intézményi működés keretében rendezett módon kapcsolatba került személyekre.
(2) minden olyan helyszínre, rendezvényre, programra és egyéb eseményre, amely a nevelési-oktatási intézmény területén, tanítási időben zajlik. Továbbá a nevelési-oktatási intézményhez kötődő egyéb programokra, így különösen osztálykirándulás, tanítási időn kívüli intézménylátogatás, színházi előadás, ifjúsági és kulturális rendezvényen részvétel, egyéb.
(3) Az elektronikus kommunikáció útján megvalósított minden bántalmazásra, amely az nevelési-oktatási intézmény területén, tanítási időben, vagy intézményhez kötődő programon történik. A házirend hatálya kiterjed a tanítási időn kívül, privát eszközökön elkövetett online zaklatásra is, amennyiben az bizonyíthatóan mérgezi az iskolai közösséget, vagy akadályozza a pedagógiai munkát.

Célkitűzések
· Az iskolai közösség biztonságos és támogató légkörének megteremtése.
· A bántalmazás megelőzése, felismerése és hatékony kezelése.
· Az érintett diákok és családjaik támogatása.
· A tisztelet és empátia erősítése a diákok között.

Definíciók
Bántalmazásnak számít: Szándékos, ismétlődő, agresszív viselkedés, amely mások fizikailag, érzelmileg vagy szociálisan történő bántalmazását célozza, erőegyensúly felborulást eredményezi, a bántalmazott nevetségessé tételére, megalázására vagy dehumanizálására alkalmas.
· Fizikai bántalmazás: Verés, lökdösés, tárgyak megrongálása, eltulajdonítása.
· Verbális bántalmazás: Csúfolódás, fenyegetés, megalázó beszólások.
· Szociális bántalmazás: Kiközösítés, megszégyenítés, pletykák terjesztése.
· Online bántalmazás (cyberbullying): Digitális eszközökön keresztüli bántalmazás.
· erőszakos üzenetek küldése valakiről egy csoportnak
· rosszindulatú dolgok posztolása valakiről
· szándékos kirekesztés egy csoportból
· fenyegető vagy megfélemlítő üzenetek küldése online vagy telefonon keresztül (online zaklatás)
· valaki más nevében posztolni olyan dolgokat, melyek rossz színben tüntetik fel („személyiséglopás”)
· személyes, kényes információk posztolása valakiről

· Megtorlás: a jelzéssel élő, eljárást indító vagy az eljárásban közreműködő személlyel szemben sérelmet okoz, arra irányuló magatartást tanúsít, vagy azzal fenyeget. Megtorlás továbbá, ha a jelentéstétel tényleges bántalmazó magatartás hiányában valósul meg (hamis jelentéstétel).

Megelőzés
 A bántalmazás elleni küzdelem elsődleges területe a prevenció. Ennek elősegítését szolgálják:
· osztályfőnöki órák, beszélgetések a bántalmazás témájában (pl. empátia, konfliktuskezelés, tisztelet)
· az iskolában elhelyezett figyelemfelhívó anyagok
· továbbképzések tanároknak a bántalmazás felismerése és kezelése érdekében
· szabályzat kidolgozása, megismertetése a tanulókkal, szülőkkel és az iskola alkalmazottaival
· közösségépítő programok és kooperatív tevékenységek

Jelzés
A bántalmazással kapcsolatos jelzés érkezhet pedagógustól, az iskola egyéb alkalmazottjától, tanulótól, szülőtől. Ha valakit bántalmazás ér – vagy másokat ért bántalmazásról van tudomásunk – tegyünk jelzést:
· személyesen az osztályfőnöknél,
· az iskolapszichológusnál,
· az iskolai szociális munkásnál
· a gyermekvédelmi felelősnél vagy
· anonim módon az erre a célra kihelyezett jelentéstételi ládában,

Esetkezelés
A bántalmazásról érkezett jelentés alapján, az ügy megvizsgálása és arról vélemény készítése az igazgató által kijelölt személy(ek) feladata. E vélemény elkészítése során a kijelölt személy(ek) találkozókat szervezhet(nek), szabadon értékelhetik a bizonyítékokat és rendelkezésre álló információkat. A véleményben meg kell állapítani, hogy megvalósult-e bántalmazás vagy megtorlás. Amennyiben igen, úgy a következő beavatkozó lépéseket tesszük:
· Az eset dokumentálása (ki, mikor, mi történt).
· Támogató beszélgetés az áldozattal, védelmének biztosítása. 
· Esetleges tanúk meghallgatása. 
· Konfrontatív beszélgetés a bántalmazóval – szembesítés. A bántalmazónak magának kell megoldást javasolnia arra, hogyan fog változtatni viselkedésén. A jóvátételről írásos megállapodás készül.
· Szülők bevonása: mindkét fél szüleinek tájékoztatása az esetről.
· A közösség, az osztály tájékoztatása a történtekről - az áldozattal egyeztetve, hogy mi hangozhat el és mi nem.
· Szükség esetén egyéb intézményi (iskolapszichológus, gyermekvédelmi felelős, iskolai szociális segítő) és/vagy külső szakemberek bevonása.
· Utánkövetés

Fegyelmi intézkedések és szankciók
A folyamat célja a bántalmazó szembesítése tettével, a bántalmazás leállítása. Amennyiben az esetkezelés nem vezet sikerre, a bántalmazás nem áll le, vagy a bántalmazás olyan súlyosságú, akkor szankciók lépnek életbe.
A zaklatás súlyosságától és gyakoriságától függően az alábbi fokozatok alkalmazhatók:
· Jóvátétel, közösségért végzett munka
· Kötelező részvétel iskolapszichológusi foglalkozáso(ko)n
· Osztályfőnöki vagy igazgatói intő / megrovás
· Fegyelmi eljárás megindítása: Súlyos, rendszerszintű bántalmazás esetén
· Feljelentés: Bűncselekmény (pl. zaklatás, személyes adattal visszaélés) gyanúja esetén az iskola köteles értesíteni a rendőrséget.
· Alkalmazottak esetében a mindenkori munkajogi törvény által szabályozott eljárások és azok jogkövetkezményeinek alkalmazása

Egyéb lehetőségek:
Ha egy diák azonnali segítségre szorul, az alábbi hivatalos és ingyenes platformokhoz fordulhat:
· Kék Vonal Gyermekkrízis Alapítvány: A 116-111-es számon éjjel-nappal ingyenesen hívható lelkisegély-vonal.
· NMHH Internet Hotline: Jogsértő vagy káros online tartalmak, képek bejelentésére szolgáló felület.
· UNICEF HelpAPP: Mobilalkalmazás a cyberbullying felismerésére és gyors segítségkérésre.

Jelen szabályzatot a Gubányi Károly Általános Iskola 2026. augusztus 28. napon elfogadta és hatályba is lép. Jelen szabályzat visszavonásig, de legkésőbb 5 évig hatályos. Az alkalmazási idő vége előtt legkésőbb 90 nappal el kell végezni a végrehajtásra vonatkozó felülvizsgálatot (a hatékonyság, visszatartó erő, ismertség, elégedettség szempontjából), és annak eredménye alapján a szabályzat megfelelő módosítására vagy változatlan szabályok szerinti további hatályba léptetésére kerül sor.

A bántalmazáskezelési protokoll során felhasznált irodalom:
· Pongó Tamás: Útmutató egy iskolai (cyber)bullying szabályzat megalkotásához (IAS, 2025/3., 161-176. o.) https://doi.org/10.69695/ias.2025.3.10 
· A Rákospalotai Meixner Általános Iskola és Alapfokú Művészeti Iskola és a Vecsési Halmi Telepi Általános Iskola Bántalmazáskezelési Protokollja
· ENABLE antibullying program (http://enable.eun.org/)
· Fabriczius József Általános Iskola: Eljárásrend az iskolai bántalmazás (bullying) kezeléséhez 
[bookmark: _Toc240428067]Függelék
[bookmark: _Toc240428068]Jogszabályi háttér
A jogszabályban lefektetett előírásokat a Házirend csak a szükséges mértékben sorolja fel.
A házirend működési körét az érvényes jogi keretek szabályozzák, valamint a belső szabályzatok – az intézmény Szervezeti és Működési Szabályzata, Pedagógiai Programja, az intézmény egyéb szabályzatai különös tekintettel az irat és adatvédelmi szabályzatra, panaszkezelési szabályzatra – a kötelességek és jogok együttesében. 

Jogszabályi háttér:
· 2011. évi CXC. törvény a nemzeti köznevelésről
· 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról 
2023. évi LII. törvény a pedagógusok új életpályájáról
· 401/2023. (08. 30.) kormányrendelet a Pedagógusok Új életpályájáról szóló 2023. évi LII. tv. végrehajtásáról (Púétv.vhr.)
· a gyermekek védelméről és a gyámügyi igazgatásról szóló 1997. évi XXXI. törvény;
· a tankönyvpiac rendjéről szóló 2001. évi XXXVII. törvény
· 2013. CCXXXII. törvény a nemzeti köznevelés tankönyvellátásáról
· 2013. évi V. törvény a Polgári Törvénykönyvről
· 229/2012. (VIII. 28.) Korm. rendelet a nemzeti köznevelési törvény végrehajtásáról
· 17/2014. (III. 12.) EMMI rendelet a tankönyvvé, a pedagógus kézikönyvvé nyilvánítás, a tankönyvtámogatás, valamint az iskolai tankönyvellátás rendjéről
· 1993. évi XCIII. törvény a munkavédelemről
·  245/2024. (VIII. 8.) Korm. rendelet a nevelési-oktatási intézményekben a tiltott és a használatában korlátozott tárgyak köréről
· 1997. évi XXXI. törvény a gyermekek védelméről és a gyámügyi igazgatásról
· 2024. évi XXX. törvény a gyermekek védelme érdekében egyes törvények módosításáról
· 1488/2016. (IX.2.) Kormányhatározat a Gyermekek Számára Biztonságos Internetszolgáltatás megteremtéséről, a tudatos és értékteremtő internethasználatról és Magyarország Digitális Gyermekvédelmi Stratégiájáról.

